Комедията “Вражалец” на лятно турне в Пловдив и Варна " />
Комедията “Вражалец” на лятно турне в Пловдив и Варна
Над 6000 човека се очаква да видят историята за врачуващия циганин Манчо (в ролята Асен Блатечки), който ловко и хитро успява да измъкне парите на поп Стайко (Любо Нейков) и кмета (Димитър Рачков).
Театралният сезон за актьорите от постановката “Вражалец” на формация “Мелпомена” ще продължи и през юли, когато комедията ще бъде показана в летните театри на Пловдив и Варна. Главните роли във “Вражалец” изпълняват Любо Нейков, Димитър Рачков, Асен Блатечки, Деси Бакърджиева и Светлана Бонин. С трупата ще пътува технически екип от 30 човека, отговорен за осветлението, звука и декорите.
“Желанието ни е да излезем от рамките на традиционните зали и да отидем при публиката, нашите верни почитатели извън София. Не сме първият театър, който тръгва на турне, но пък сме единствените, които ще пътуват с такъв голям екип. Преди 12 години театър “Мелпомена” е създаден от баща ми като пътуващ, така че това турне е радост за мен и в същото време огромно предизвикателство”, коментира Светлин Стоилов, продуцент на “Вражалец” и син на основателя на театрална формация “Мелпомена” – Георги Стоилов.
Над 6000 човека се очаква да видят историята за врачуващия циганин Манчо (в ролята Асен Блатечки), който ловко успява да въвлече в измама своите съселяни и хитро да измъкне парите на поп Стайко (Любо Нейков) и кмета (Димитър Рачков). На 15 юли “Вражалец” ще се играе в летния театър на Пловдив, а на 16 и 17 юли – във Варна.
прочитания: 3835